ગુજરાતમાં કેરળ તરફથી ગુજરાત તરફ આગળ વધી રહેલા ઓખી ચક્રવાતના કારણે ભર શિયાળે ઠંડી અને વરસાદનો મારો સહન કરવાનો વખત ગુજરાતીઓને આવ્યો છે. અમદાવાદ, વડોદરા વરસાદના કારણે લોકોની મુશ્કેલી વધી છે. અમદાવાદમાં સોમવાર રાતથી જ વરસાદ પડી રહ્યો છે. તો કોંગ્રેસ અને ભાજપના નેતાઓએ ઓખીના કારણે સુરત અને સૌરાષ્ટ્ર પટ્ટા પર ચૂંટણી પ્રચાર રોકવાનો વારો આવ્યો છે. વડોદરામાં પણ સવારથી ઝરમર વરસાદ વરસી રહ્યો છે. જેના કારણે સ્કૂલે જતા બાળકો, વાલી અને નોકરીયાતને હેરાનગતિનો સામનો કરવો પડી રહ્યો છે. ચોમાસા પછી માળિયે મૂકી દીધેલી છત્રી અને રેનકોટ શોધીને લોકો આજે સવારે સ્વેટર અને હાથમાં છત્રી સાથે જોવા મળ્યા હતા. વધુમાં ભાજપે અમિત શાહની જનસભાને પણ સ્થગિત કરી હતી.